Tira n tsekla tamaziɣt ur teḥbis ara kan da, imi tkemmel asurif-is ɣer zdat alabaɛda membaɛd timunent ; ad d- tenaf tewwi-d amayenut ladɣa deg wayen yerzan tasrit, anda i d-ad banen-t aṭas n tewsatin timaynutin ayen yecban amzegun yuran, ungal, tullist…rtg. Aḍris amezwaru yerefden s wudem unṣib isem n wungal d aḍris « asfel » yura Racid Ɛelic aseggas 1981, xas ulama aḍris ʺLwali n wedrarʺ yura Belεid Ayt Ali deg iseggasen n1940, i d-ad yefɣen deg useggas n 1963, yettewaḥesab sɣur aṭas n yimenadiyen d ungal amezwaru id-yenulfen s tutlayt n temaziɣt. Am wakken aḍris amezwaru yewwin swudem unṣib isem n tullist d aḍrisʺAblaḍʺ yura Muḥ Bilek, tullist id- yefɣen deg iseggasen n 80 deg tesɣunt « Tisuraf », xas akken aṭas imenadiyen i d-yennan bli tullist tamezwarut di tsekla tamaziɣt d « tafunast igujilen » n Belɛit Ayt Aɛli, gar imenadiyen-a ; Massa Muḥend Saɛidi Saɛida i yeṣawḍen ad d-tini belli « tafnast n igujilen » d tullist waya di tezrawt n Magister i texdem fell-as deg useggas n 20112 1 Ameziane Amer , tradition et renouvèlement dans la littérature kabyle ,thèse de doctorat,langue,littérature et société du monde,Inalco, 2008/2009.Sb 09.